Na temelju članka 67., stavka 1. Zakona o komunalnom gospodarstvu („Narodne novine“ broj 68/18. i 110/18. – Odluka Ustavnog suda Republike Hrvatske), članka 33., stavka 13. Zakona o održivom gospodarenju otpadom („Narodne novine“ broj 94/13, 73/17, 14/19. i 98/19) i članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13. i 3/18), Općinsko vijeće Općine Kloštar Podravski na 25. sjednici održanoj 23. prosinca 2019. godine donijelo je

PROGRAM

građenja komunalne infrastrukture

na području Općine Kloštar Podravski u 2020. godini

I.

 Programom građenja komunalne infrastrukture na području Općine Kloštar Podravski u 2020. godini (u daljnjem tekstu: Program) utvrđuje se gradnja objekata i uređaja komunalne infrastrukture na području Općine Kloštar Podravski u 2020. godini (u daljnjem tekstu: Općina), sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja (u daljnjem tekstu: procjenu troškova građenja) komunalne infrastrukture s naznakom izvora njihova financiranja.

II.

 Gradnja objekata i uređaja komunalne infrastrukture, te nabava opreme i predviđeni troškovi utvrđuju se za objekte i uređaje komunalne infrastrukture za sljedeće komunalne djelatnosti:

* Nerazvrstane ceste,
* Javna prometne površine na kojima nije dopušten promet motornih vozila,
* Javne zelene površine,
* Građevine i uređaji javne namjene,
* Javna rasvjeta,
* Gospodarenje otpadom-Program gradnje građevina za gospodarenje komunalnim otpadom.

.

III.

 Programiranje poslova građenja objekata i uređaja te nabava opreme i predviđeni troškovi utvrđuju se zajednički za pripremu zemljišta za izgradnju komunalnih objekata i uređaja (projektne dokumentacije, rješavanje imovinsko-pravnih poslova), izgradnju te investicijsko održavanje kapitalnih objekata prema djelatnosti za pojedine objekte.

1. Nerazvrstane ceste

1.1. Asfvaltiranje nerazvrstanih cesta 400.000,00 kuna.

 UKUPNO:400.000,00 kuna

 Izvor financiranja: Proračun Općine Kloštar Podravski

 40.000,00 kuna.

 CILJ: povećanje prometne povezanosti.

 MJERLJIVOST CILJA: prevencija i povećanje sigurnosti u prometu.

2. Javne prometne površine na kojima nije dopušten promet motornih vozila

 2.1. Izgradnja parka i šetališta u naselju Budančevica 50.000,00 kuna.

 UKUPNO: 50.000,00 kuna

 Izvor financiranja: Proračun Općine Kloštar Podravski

 50.000,00 kuna.

 CILJ: izgradnja dodatnih sadržaja za građane.

 MJERLJIVOST CILJA: poboljšanje uvjeta i potencijala korištenja javnih površina, podizanje kvalitete vizualnog identiteta javnih površina.

3. Javne zelene površine

 3.1. Izgradnja sportske dvorane u naselju Kloštar Podravski 3.000.000,00 kuna,

 UKUPNO: 3.000.000,00 kuna

 Izvor financiranja: Proračun Općine Kloštar Podravski

 3.000.000,00 kuna.

 CILJ: izgradnja dodatnih sadržaja za građane.

 MJERLJIVOST CILJA: poboljšanje uvjeta i potencijala korištenja javnih površina, podizanje kvalitete vizualnog identiteta javnih površina, održavanje javnih površina u stanju pune funkcionalne sposobnosti i izgradnja novih dobara u korist građana.

4. Građevine i uređaji javne namjene

 4.1. Obnova spomenika 7.000,00 kuna,

 UKUPNO: 7.000,00 kuna.

 Izvor financiranja: Proračun Općine Kloštar Podravski

 7.000,00 kuna.

 CILJ: izgradnja dodatnih sadržaja za građane.

 MJERLJIVOST CILJA: poboljšane opremljenosti komunalne infrastrukture.

5. Javna rasvjeta

 5.1. Modernizacija javne rasvjete na području Općine Kloštar Podravski 50.000,00 kuna.

 Izvor financiranja: Proračun Općine Kloštar Podravski

 50.000,00 kuna.

 CILJ: osiguranje optimalne osvijetljenosti postavljanjem energetski učinkovitije javne rasvjete.

 MJERLJIVOST CILJA: osiguravanje prometne i opće sigurnosti, povećanje energetske učinkovitosti javne rasvjete.

6. Gospodarenje otpadom - Program gradnje građevina za gospodarenje komunalnim otpadom

 6.1. Sanacija odlagališta otpadom 30.000,00 kuna,

 6.2. Izgradnja reciklažnog dvorišta u naselju Kloštar Podravski 4.500.000,00 kuna.

 UKUPNO: 4.530.000,00 kuna

 Izvor financiranja: Proračun Općine Kloštar Podravski

 30.000,00 kuna,

 Izvor financiranja: Ministarstvo zaštite okoliša i energetike

 4.400.000,00 kuna,

 Izvor financiranja: Fond za zaštitu okoliša i energetsku učinkovitost

 100.000,00 kuna.

 CILJ: unapređenje u području gospodarenja otpadom.

 MJERLJIVOST CILJA: smanjivanje negativnog utjecaja odloženog otpada na okoliš, klimu i zdravlje ljudi.

IV.

Ukupni procijenjeni troškovi iz točke III. Ovog Programa iznose 8.037.000,00 kuna, a financirati će se iz slijedećih izvora:

1. Opći prihodi i primici 3.537.000,00 kuna,

2. Pomoći 4.500.000,00 kuna.

V.

 Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2020. godine.

OPĆINSKO VIJEĆE

OPĆINE KLOŠTAR PODRAVSKI

KLASA: 363-02/19-01/07

URBROJ: 2137/16-19-01

Kloštar Podravski, 23. prosinca 2019.

 PREDSJEDNIK:

 Antun Karas